CELEX: 62016CN0348
Language: sk
Date: 2016-06-22 00:00:00
Title: Vec C-348/16: Návrh na začatie prejudiciálneho konania, ktorý podal Tribunale di Milano (Taliansko) 22. júna 2016 – Sacko Moussa/Commissione Territoriale per il riconoscimento della Protezione internazionale di Milano

19.9.2016   
            
            
               SK
            
            
               Úradný vestník Európskej únie
            
            
               C 343/28
            
         Návrh na začatie prejudiciálneho konania, ktorý podal Tribunale di Milano (Taliansko) 22. júna 2016 – Sacko Moussa/Commissione Territoriale per il riconoscimento della Protezione internazionale di Milano
   (Vec C-348/16)
   (2016/C 343/40)
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Tribunale di Milano
   
      Účastníci konania pred vnútroštátnym súdom
   
   
      Žalobca: Sacko Moussa
   
      Žalovaná: Commissione Territoriale per il riconoscimento della Protezione internazionale di Milano (Oblastná komisia pre priznávanie medzinárodnej ochrany v Miláne, Taliansko)
   
      Prejudiciálna otázka
   
   Má sa smernica 2013/32/EÚ (1) (najmä články 12, 14, 31, 46) vykladať v tom zmysle, že pripúšťa také konanie, akým je talianske konanie (článok 19 ods. 9 legislatívneho dekrétu 150/2011), v ktorom súd, na ktorý sa obrátil žiadateľ o azyl – ktorého žiadosť správny orgán oprávnený na posúdenie žiadostí o azyl po úplnom preskúmaní vrátane výsluchu zamietol – môže žalobu bez ďalšieho dokazovania zamietnuť s tým, že v prípade, ak je žaloba zjavne nedôvodná a neexistuje vyhliadka na zmenu zamietavého rozhodnutia správneho orgánu, nie je povinný predmetného žiadateľa opätovne vypočuť?
   
      (1)  Smernica Európskeho parlamentu a Rady 2013/32/EÚ z 26. júna 2013 o spoločných konaniach o poskytovaní a odnímaní medzinárodnej ochrany (Ú. v. EÚ L 180, 2013, s. 60)